Η ***Annabelle*** είναι Αμερικανική ταινία τρόμου του 2014, σε σκηνοθεσία Τζον Ρ. Λεονέτι, σενάριο του Γκάρι Ντάουμπερμαν και παραγωγής των Πήτερ Σάφραν και Τζέιμς Γουάν. Η ταινία εμπνεύστηκε από την ιστορία μιας κούκλας με το όνομα Άναμπελ. Στην ταινία πρωταγωνιστούν οι Άναμπελ Γουώλις, Γουόρντ Χόρτον και Αλφρ Γούνταρντ. Τα γυρίσματα ξεκίνησαν τον Ιανουάριο του 2014 στο Λος Άντζελες. 

Το *Annabelle* έκανε πρεμιέρα στο Κινεζικό Θέατρο TCL του Λος Άντζελες στις 29 Σεπτεμβρίου 2014, και κυκλοφόρησε στις υπόλοιπες ΗΠΑ στις 3 Οκτωβρίου 2014 από τις Warner Bros. Pictures και New Line Cinema. Η ταινία δέχθηκε γενικά αρνητικές κριτικές. Αποτέλεσε μεγάλη επιτυχία, καθώς συγκέντρωσε 257 εκατομμύρια δολάρια έναντι του προϋπολογισμού των 6.5 εκατομμυρίων δολαρίων. Ένα πρίκουελ με τίτλο *Annabelle: Creation*, κυκλοφόρησε στις 11 Αυγούστου 2017. Η συνέχεια με τίτλο *Annabelle Comes Home*, κυκλοφόρησε στις 26 Ιουνίου 2019.

Πλοκή
-----

Στη Σάντα Μόνικα της Καλιφόρνια, ο Τζον Φορμ, ένας γιατρός, προσφέρει στην μέλλουσα σύζυγό του, Μία, μια σπάνια κούκλα από πορσελάνη ως δώρο για τον ερχομό του πρώτου τους παιδιού.

Εκείνο το βράδυ, το ζευγάρι ενοχλείται από τους ήχους των γειτόνων τους, τους Χίγκινς, που δολοφονήθηκαν κατά τη διάρκεια εισβολών στο σπίτι τους. Ενώ η Μία καλεί την αστυνομία, αυτή και ο Τζον δέχονται επίθεση από τους δολοφόνους των Χίγκινς. Η αστυνομία φτάνει και πυροβολεί τον έναν δολοφόνο, τον άνδρα, αφήνοντας τον νεκρό, ενώ η γυναίκα δολοφόνος αυτοκτονεί μέσα στο δωμάτιο του μωρού, κρατώντας την κούκλα. Οι ειδήσεις αναφέρουν ότι η γυναίκα είναι η Άναμπελ Χίγκινς, η από καιρό χαμένη υιοθετημένη κόρη των Χίγκινς, και ο άντρας δολοφόνος το αγόρι της. Και οι δύο αποτελούσαν μέλη μίας αίρεσης.

Τις ημέρες μετά την επίθεση, μια σειρά παραφυσικών δραστηριοτήτων εμφανίζεται γύρω από την κατοικία των Φορμ. Στη συνέχεια, η Μία γεννά ένα υγιές κοριτσάκι. Αυτή και ο Τζον ονομάζουν το παιδί τους Λέια. Η οικογένεια νοικιάζει ένα διαμέρισμα στην Πασαντίνα και, όταν βγάζουν την κούκλα από το κουτί της, αρχίζουν να συμβαίνουν ακόμη πιο παράξενα γεγονότα. Την επόμενη νύχτα, η Μία υποστηρίζει ότι κάποιος στοιχειώνει το διαμέρισμα τους. Πιστεύει ότι είναι το φάντασμα της Άναμπελ, αφού συναντά μια σκοτεινή και τρομακτική φιγούρα στο υπόγειο του κτιρίου που μοιάζει με εκείνη.

Η Μία καλεί τον ντετέκτιβ Κλαρκίν για να συγκεντρώσει πληροφορίες για την Άναμπελ και την αίρεση στην οποία ήταν μέρος, με αποτέλεσμα να ανακαλύπτει ότι η αίρεση ασχολούνταν με τη λατρεία διαβόλων και σατανικών πνευμάτων. Όταν η Άναμπελ εισέβαλλε στο σπίτι τους, κάλεσε έναν δαίμονα που ακολούθησε την οικογένεια αφού μετακόμισαν στο διαμέρισμά τους. Επιστρέφοντας στο σπίτι, η Μία και η Λέια δέχονται επίθεση από τον δαίμονα που αποκαλύπτει ότι κατοικεί μέσα στην κούκλα. Η Μία και ο Τζον έρχονται σε επαφή με τον ενοριακό ιερέα τους, τον πατέρα Περέζ, ο οποίος τους ενημερώνει ότι οι δαίμονες μερικές φορές προσκολλώνται σε άψυχα αντικείμενα για την επίτευξη των στόχων τους, που είναι το να πάρουν μία ψυχή. Χωρίς καμία ελπίδα να εξορκίσει τον δαίμονα από την κούκλα, ο πατέρας Περέζ αποφασίζει να την πάρει μακριά για να ζητήσει βοήθεια από τους Γουόρενς (δαιμονολόγοι και ερευνητές παραφυσικών φαινομένων, βλέπε *Κάλεσμα*). Αλλά πριν μπορέσει να μπει στην εκκλησία, ο δαίμονας του επιτίθεται και αρπάζει την κούκλα από τα χέρια του.

Ο ιερέας νοσηλεύεται την επόμενη μέρα στο νοσοκομείο και, όταν ο Τζον τον επισκέπτεται, ο Πατέρας Περέζ τον προειδοποιεί ότι η πραγματική πρόθεση του δαίμονα είναι να πάρει την ψυχή της Μία. Εκείνο το βράδυ, ενώ η Έβελιν (καλή φίλη της Μία) επισκέπτεται τη Μία, ο δαίμονας χρησιμοποιεί τη σώμα του Πατέρα Περέζ για να μπει στο διαμέρισμα και να απαγάγει τη Λέια για την ψυχή της μητέρας της. Για να σώσει την κόρη της, η Μία προσπαθεί να πηδήξει έξω από το παράθυρο με την κούκλα, αλλά ο Τζον φτάνει εγκαίρως μαζί με την Έβελιν για να την σταματήσει. Η Έβελιν αποφασίζει να δώσει τη ζωή της στη θέση της Μία, ως εξιλέωση για το δυστύχημα που πιστεύει ότι προκάλεσε και σκότωσε την κόρη της, Ρούμπι, πριν από χρόνια. Καθώς η Έβελιν πεθαίνει, η οικογένεια επανενώνεται και η Λέια είναι πλέον ασφαλής.

Έξι μήνες αργότερα, η κούκλα αγοράστηκε βρέθηκε σε ένα παλαιοπωλείο, και μια μητέρα την πρόσφερε ως δώρο στην κόρη της Ντέμπι, μια φοιτήτρια νοσηλευτικής (αυτή είναι η σύνδεση μεταξύ των ταινιών *Άναμπελ* και Το Κάλεσμα).

Καστ
----

* Άναμπελ Γουόλις ως Μία Φορμ
* Γουόρντ Χόρτον ως Τζον Φορμ
* Άλφρι Γόύνταρντ ως Έβελιν
* Τόνι Αμεντόλα ως Πατέρας Περέζ
* Κέρρυ Ο'μάλι ως Σάρον Χίγκινς
* Μπρίαν Χάουι ως Πίτ Χίγκινς
* Έρικ Λάντιν ως Ντετέκτιβ Κλάρκιν
* Ίβαρ Μπρόγκερ ως Γιατρός Μπάργκερ
* Γκάμπριελ Μπέιτμαν ως Ρόμπερτ
* Σιλόχ Νέλσον ως Νάνσι
* Τζεφφ Ουένερ ως γείτονας
* Τρι Ο'τουλ ως Άναμπελ "Τζάνις" Χίγκινς
* Κίρα Ντάνιελς ως 7 χρονών Άναμπλελ Χίγκινς
* Ρόμπιν Πίρσον Ρόουζ ως μητέρα
* Κάμντεν Σίνγκερ ως Κλέρκ
* Μοργκάνα Μέι ως Ντέμπι
* Έιμυ Τίπτον ως Καμίλλα
* Ζακ Παππάς ως Ρικ
* Σάσα Σέλντον ως νοσοκόμα
* Τζόζεφ Μπιζάρα ως Δαίμονας

Παραγωγή
--------

### Ανάπτυξη

Η ταινία αποτελεί ένα spin-off της ταινίας τρόμου του 2013 *Το Κάλεσμα*, εστιάζοντας στην προέλευση της κούκλας Άναμπελ που βλέπουμε στην αρχή της ταινίας. Η ταινία σχεδιάστηκε για να είναι αυτόνομη αλλά συλλογικά να εξυπηρετεί τους οπαδούς του Καλέσματος.

### Κάστινγκ

Το κάστινγκ ανακοινώθηκε τον Ιανουάριο του 2014, με τους Άναμπελ Γουόλις και Γουόρντ Χόρτον να παίζουν τους πρωταγωνιστικούς ρόλους.

### Γυρίσματα

Η κύρια μαγνητοσκόπηση ξεκίνησε στις 27 Ιανουαρίου 2014, στο The Book Shop στην Κοβίνα της Καλιφόρνια.  Στις 25 Φεβρουαρίου 2014, η μαγνητοσκόπηση συνεχίστηκε σε ένα διαμέρισμα στη λεωφόρο South Normandie στην κομητεία του Λος Άντζελες, όπου η ομάδα 55 μελών συνέχισε τα γυρίσματα για αρκετές ημέρες.  Ο σκηνοθέτης Λεονέτι και ο παραγωγός Σαφράν είπαν στους δημοσιογράφους ότι το σετ Άναμπελ ήταν «στοιχειωμένο» και ότι πίστευαν ότι «υπερφυσικά φαινόμενα» είχαν συμβεί εκεί λόγω της θεματολογίας της ταινίας.

Μουσική
-------

Στις 24 Απριλίου 2014, ο Τζόζεφ Μπιζάρα προσλήφθηκε για να συνθέσει τη μουσική για την ταινία.  Η WaterTower Music κυκλοφόρησε το soundtrack άλμπουμ στις 30 Σεπτεμβρίου 2014.

Υποδοχή
-------

### Box office

Η Annabelle κέρδισε 84,3 εκατομμύρια δολάρια στη Βόρεια Αμερική και 172,8 δολάρια σε άλλες περιοχές, συγκεντρώνοντας το συνολικό ποσό των 257 εκατομμυρίων δολαρίων, έναντι προϋπολογισμού παραγωγής 6,5 εκατομμυρίων δολαρίων.  Στις Ηνωμένες Πολιτείες και τον Καναδά, η Annabelle είναι η δέκατη τέταρτη ταινία τρόμου / υπερφυσικού με τα υψηλότερα κέρδη. 

Η πρόβλεψη των παραγωγών ήταν ότι, η Annabelle, θα κέρδιζε περίπου 25-27 εκατομμύρια δολάρια το πρώτο Σαββατοκύριακο. Ωστόσο, οι εκτιμήσεις έπεσαν έξω, καθώς η ταινία συγκέντρωσε 20–22 εκατομμύρια δολάρια. Η Annabelle κυκλοφόρησε στις 3 Οκτωβρίου 2014, σε 3.185 θέατρα στη Βόρεια Αμερική.  Ήταν η πρώτη στο box office κατά την πρώτη ημέρα, κερδίζοντας 15,4 εκατομμύρια δολάρια.   Το πρώτο τριήμερο, η ταινία κέρδισε την δεύτερη θέση στο box office με 37,1 εκατομμύρια δολάρια, δηλαδή κατά μέσο όρο 11,659 δολάρια ανά θέατρο από 3.185 θέατρα. Το εναρκτήριο άνοιγμα του Σαββατοκύριακου ήταν το ενδέκατο υψηλότερο του Οκτωβρίου και το μεγαλύτερο για μια ταινία τρόμου του 2014, ξεπερνώντας την πρεμιέρα του The Purge: Anarchy (που συγκέντρωσε το ποσό των 28,9 εκατομμυρίων δολαρίων). Ο Ντάν Φέλλμαν, πρόεδρος της εγχώριας διανομής της Warner Bros. είπε: "είχαμε μια υπέροχη καμπάνια για την ταινία και μια καλή ημερομηνία πρεμιέρας." Πρόσθεσε ότι το να είσαι ένα spin-off του *Καλέσματος* είναι δύσκολο, αλλά τελικά τα κατάφεραν. Η θεατρική παράσταση της ταινίας έληξε στις 18 Δεκεμβρίου 2014 και κέρδισε συνολικά 84 εκατομμύρια δολάρια, καθιστώντας την τριακοστή πέμπτη ταινία με τα υψηλότερα κέρδη του 2014 στις ΗΠΑ. 

Η ταινία κυκλοφόρησε στη Ρωσία στις 26 Σεπτεμβρίου 2014, μια εβδομάδα πριν από την ευρεία κυκλοφορία της, και κέρδισε 2,1 εκατομμύρια δολάρια το εναρκτήριο Σαββατοκύριακο, κερδίζοντας την τρίτη θέση στο ρωσικό box office.   Στο εξωτερικό, κατά το εναρκτήριο Σαββατοκύριακο, η ταινία κέρδισε 23,6 εκατομμύρια δολάρια από σχεδόν 3.300 οθόνες και 39 ξένες αγορές, συγκεντρώνοντας 60,8 εκατομμύρια δολάρια.   

Αρκετά κερδοφόρες πρεμιέρες της Annabelle διεθνώς αναφέρθηκαν στη Γαλλία (3,4 εκατομμύρια δολάρια), στη Βραζιλία (3 εκατομμύρια δολάρια), στο Ηνωμένο Βασίλειο (3,1 εκατομμύρια δολάρια), στην Αργεντινή (1,2 εκατομμύρια δολάρια), στην Ισπανία (1,45 εκατομμύρια δολάρια) και στη Γερμανία (1,14 εκατομμύρια δολάρια). Έθεσε ένα νέο ρεκόρ πρεμιέρας όλων των εποχών για μια ταινία τρόμου στο Περού με 1,34 εκατομμύρια δολάρια, και η ταινία αποτελεί επίσης το δεύτερο μεγαλύτερο εναρκτήριο Σαββατοκύριακο της Warner Bros. όλων των εποχών εκεί.  Στο Μεξικό, η ταινία κέρδισε 10,9 εκατομμύρια δολάρια το εναρκτήριο Σαββατοκύριακο και έσπασε το ρεκόρ για τη μεγαλύτερη πρεμιέρα μιας ταινίας τρόμου. Το εναρκτήριο Σαββατοκύριακο είναι επίσης το τρίτο μεγαλύτερο άνοιγμα συνολικά του 2014 πίσω από τους *Maleficent* και *Transformers: Age of Extinction* εκεί.

Από τις 13 Οκτωβρίου 2014, η Annabelle έγινε η ταινία τρόμου με τις υψηλότερες πωλήσεις στις Φιλιππίνες, κερδίζοντας πάνω από 121,33 εκατομμύρια ₱. Η ταινία ξεπέρασε το ρεκόρ του Insidious: Chapter 2 (113 εκατομμύρια ₱). Η ταινία έχει επίσης γίνει η ταινία τρόμου με τα υψηλότερα κέρδη στο Λίβανο αφού έμεινε στην κορυφή του box office για δύο Σαββατοκύριακα. 

### Κριτικές

Η Annabelle έλαβε γενικά αρνητικές κριτικές από κριτικούς, πολλοί από τους οποίους ένιωσαν την ταινία κατώτερη από το Κάλεσμα.  Ο ιστότοπος συλλογής κριτικών Rotten Tomatoes αναφέρει βαθμολογία έγκρισης 29% με βάση 130 κριτικές, με μέση βαθμολογία 4,41 / 10. Η κριτικοί του ιστότοπου αναφέρουν, "Η Annabelle δανείζεται συνεχώς σκηνές από άλλες ταινίες τρόμου, κι έτσι δημιουργεί ένα περιεχόμενο φτηνό, που δεν μπορεί να συγκριθεί με τίποτα μπροστά στο μεγαλοπρεπές Κάλεσμα." Στο Metacritic, η ταινία έχει σταθμισμένο μέσο όρο βαθμολογίας 37 στα 100, με βάση 27 κριτικούς, δείχνοντας "γενικά δυσμενείς κριτικές".  Το κοινό που ερωτήθηκε από το CinemaScore έδωσε στην ταινία έναν βαθμό "B" σε κλίμακα A + έως F. 

Ο Frank Scheck του The Hollywood Reporter επέκρινε την ταινία για την φθηνή παραγωγή και το σενάριο, αλλά ήταν θετικός απέναντι στις ερμηνείες του καστ και είπε: "Η ταινία είναι τελικά τόσο τρομακτική και προβλέψιμη που δεν θα την ξεχάσετε." 

Ο Scott Foundas του περιοδικού Variety, έδωσε μια θετική κριτική στην ταινία, αποκαλώντας την "εμπνευσμένη" αλλά φθηνή. Πρόσθεσε: "Ένα εκπτωτικό spinoff μετά από την μεγάλη επιτυχία του Τζέιμς Γουάν, Το Κάλεσμα, που (εν μέρει) αντιστοιχεί σε ακατέργαστα εφέ σοκ, αλλά στερείται ατμόσφαιρας. Σχεδιάστηκε κυρίως για την επώνυμη, ανατριχιαστική κούκλα (που ξεπερνά εύκολα τους ανθρώπινους συμπατριώτες της σε τρομακτικότητα), αυτή η γρήγορη WB / New Line ταινία, είναι μακράν η καλύτερη ταινία τρόμου της χρονιάς ". 

Ο Pete Hammond του Deadline.com έδωσε μια θετική κριτική στην ταινία και είπε ότι η τρομακτική παράσταση της κούκλας του θύμισε τον Chucky στο Child's Play. Πρόσθεσε επίσης, "Η Annabelle μπορεί να προσελκύσει τους θαυμαστές τρόμου τον συγκεκριμένο μήνα του Χάλογουιν, και θα τρελαθούν με αυτή τη ταινία."

Βραβεύσεις
----------

| Έτος | Βραβείο | Κατηγορία | Υποψηφιότητα | Αποτέλεσμα |
| --- | --- | --- | --- | --- |
| 2014 | Fright Meter Awards | Καλύτερος Ηθοποιός Υποστηρικτικού Ρόλου | Άλφρι Γόύνταρντ | Υποψήφιος/α |
| 2017 | Empire Awards | Καλύτερη Ταινία Τρόμου | Annabelle | Υποψήφιος/α |
| Fangoria Chainsaw Awards | Χειρότερη Ταινία | Annabelle | Υποψήφιος/α |
| Golden Trailer Awards | Καλύτερο Πόστερ Τρόμου | New Line Cinema / Ignition Print | Υποψήφιος/α |
| iHorror Awards | Καλύτερος Χαρακτήρας Τρόμου | Annabelle κούκλα | Νίκη |
| Καλύτερος Σκηνοθέτης Τρόμου | Τζον Λεονέτι | Νίκη |
| Καλύτερη Mainstream Ταινία Τρόμου | Τζον Λεονέτι | Νίκη |
| MTV Movie & TV Awards | Καλύτερη Φοβισμένη Ερμηνεία | Άναμπελ Γουόλις | Υποψήφιος/α |
| People's Choice Awards | Αγαπημένη Θρίλερ Ταινία | Annabelle | Υποψήφιος/α |
| Saturn Awards | Καλύτερη Ταινία Τρόμου | Annabelle | Υποψήφιος/α |

Πρίκουελ
--------

Τον Οκτώβριο του 2014, ο Fellman είπε στην The Washington Post ότι το στούντιο ετοιμάζει ένα πρίκουελ της ταινίας, δηλαδή μία συνέχεια στο Σύμπαν Του Καλέσματος. Τον Οκτώβριο του 2015, αναφέρθηκε ότι ο Γκάρυ Νταυμπερμαν θα επέστρεφε για να γράψει το σενάριο.  Στις 22 Μαρτίου 2016, η Warner Bros. ανακοίνωσε την ημερομηνία κυκλοφορίας της ταινίας στις 19 Μαΐου 2017,  με σκηνοθέτη τον Ντέιβιντ Φ. Σάντμπεργκ, σκηνοθέτη της ταινίας *Μη σβήσεις το φως*.

Τον Ιούνιο του 2016, η Μιράντα Ότο και η Στέφανι Σίγκμαν πρωταγωνίστησαν στο πρίκουελ, με όνομα Annabelle: Creation.  Η ιστορία επικεντρώνεται σε έναν κουκλοποιό και τη σύζυγό του, της οποίας η κόρη πεθαίνει τραγικά σε μικρή ηλικία. Δώδεκα χρόνια αργότερα, αποφασίζουν να ανοίξουν το σπίτι τους σε μια καλόγρια και κάποια κορίτσια από ένα κλειστό ορφανοτροφείο, και να τους φιλοξενήσουν. Όταν η Άναμπελ αντιλαμβάνεται την παρουσία τους, το καταφύγιο τους μετατρέπεται σε ένα ανατριχιαστικό σπίτι του τρόμου.

Σίκουελ
-------

Τον Απρίλιο του 2018, η Warner Bros. ανακοίνωσε την 3η Ιουλίου 2019 ως ημερομηνία κυκλοφορίας μιας νέας ταινίας χωρίς ακόμη επίσημο τίτλο στο Σύμπαν Του Καλέσματος. Αργότερα εκείνο το μήνα, ανακοινώθηκε ότι η ταινία θα ήταν μια τρίτη ταινία Annabelle, με τον Γκάρυ Νταυμπερμαν ως σεναριογράφο αλλά και ως σκηνοθέτη. Ο τίτλος της ταινίας, Annabelle Comes Home, αποκαλύφθηκε τον Μάρτιο του 2019.  Τον Μάιο του 2019, η ημερομηνία κυκλοφορίας της ταινίας μεταφέρθηκε στις 26 Ιουνίου 2019.

Παραπομπές
----------

1. ↑  «Annabelle (I) (2014) - Release Info». (Αγγλικά) *Internet Movie Database*. Internet Movie Database. Ανακτήθηκε στις 17  Αυγούστου 2016.
2. ↑  nmhh.hu/dokumentum/166259/premierfilmek\_forgalmi\_adatai\_2014.xlsx.
3. ↑  nmhh.hu/dokumentum/198182/terjesztett\_filmalkotasok\_art\_filmek\_nyilvantartasa.xlsx.
4. ↑  Reilly, Mark (8 Νοεμβρίου 2013). «*The Conjuring* Gets a Spin-Off Movie with *Annabelle*!». *Schmoes Know*. Αρχειοθετήθηκε από το πρωτότυπο στις 29 Σεπτεμβρίου 2017. Ανακτήθηκε στις 2 Φεβρουαρίου 2014.
5. ↑  «Annabelle Premiere». *United Press International*. Ανακτήθηκε στις 30 Σεπτεμβρίου 2014.
6. ↑  «Warner Bros Scheduling Spree Continues With *The Conjuring 2*, *Mean Moms*, 2 Others». *Deadline Hollywood*. 25 Φεβρουαρίου 2014. Ανακτήθηκε στις 26 Φεβρουαρίου 2014.
7. ↑  unclecreepy (13 Ιανουαρίου 2015). «Exclusive: Annabelle - A Demonic Unveiling!». *Dread Central* (στα Αγγλικά). Ανακτήθηκε στις 21 Νοεμβρίου 2020.
8. ↑  «1 Strategy That Helps 'Annabelle' Director John R. Leonetti». *www.backstage.com* (στα Αγγλικά). 26 Σεπτεμβρίου 2014. Ανακτήθηκε στις 21 Νοεμβρίου 2020.
9. ↑  McNary, Dave· McNary, Dave (31 Ιανουαρίου 2014). «Alfre Woodard Materializes in Horror-Thriller 'Annabelle' (EXCLUSIVE)». *Variety* (στα Αγγλικά). Ανακτήθηκε στις 21 Νοεμβρίου 2020.
10. ↑  «Filming in Covina». *web.archive.org*. 19 Σεπτεμβρίου 2014. Αρχειοθετήθηκε από το πρωτότυπο στις 19 Σεπτεμβρίου 2014. Ανακτήθηκε στις 21 Νοεμβρίου 2020. CS1 maint: Unfit url (link)
11. ↑  McNary, Dave· McNary, Dave (15 Ιανουαρίου 2014). «'The Conjuring' Spinoff 'Annabelle' Starts Shooting Jan. 27». *Variety* (στα Αγγλικά). Ανακτήθηκε στις 21 Νοεμβρίου 2020.
12. ↑  Facebook· Twitter· options, Show more sharing· Facebook· Twitter· LinkedIn· Email· URLCopied!, Copy Link· Print (25 Φεβρουαρίου 2014). «'Conjuring' spinoff 'Annabelle' is filming in Los Angeles». *Los Angeles Times* (στα Αγγλικά). Ανακτήθηκε στις 21 Νοεμβρίου 2020.
13. ↑  «'Annabelle' Director John Leonetti Talks About Shooting on a Haunted Set | Hollywood Reporter». *www.hollywoodreporter.com*. Ανακτήθηκε στις 21 Νοεμβρίου 2020.
14. ↑  «Joseph Bishara Scoring 'Annabelle' | Film Music Reporter» (στα Αγγλικά). Ανακτήθηκε στις 21 Νοεμβρίου 2020.
15. ↑  «'Annabelle' Soundtrack Details | Film Music Reporter» (στα Αγγλικά). Ανακτήθηκε στις 21 Νοεμβρίου 2020.
16. ↑  «Annabelle». *Box Office Mojo*. Ανακτήθηκε στις 21 Νοεμβρίου 2020.
17. ↑  «Horror - Supernatural Movies». *web.archive.org*. 22 Ιανουαρίου 2009. Αρχειοθετήθηκε από το πρωτότυπο στις 22 Ιανουαρίου 2009. Ανακτήθηκε στις 21 Νοεμβρίου 2020. CS1 maint: Unfit url (link)
18. ↑  «Movies With the Widest Openings at the Box Office». *archive.vn*. 29 Ιουνίου 2012. Αρχειοθετήθηκε από το πρωτότυπο στις 29 Ιουνίου 2012. Ανακτήθηκε στις 21 Νοεμβρίου 2020. CS1 maint: Unfit url (link)
19. ↑  Khatchatourian, Maane· Khatchatourian, Maane (4 Οκτωβρίου 2014). «'Gone Girl' Headed for $38 Mil Weekend Win, 'Annabelle' Tops Friday Box Office». *Variety* (στα Αγγλικά). Ανακτήθηκε στις 21 Νοεμβρίου 2020.
20. ↑  McNary, Dave· McNary, Dave (3 Οκτωβρίου 2014). «Box Office: 'Annabelle' Tops 'Gone Girl' with $2.1 Million Thursday Night». *Variety* (στα Αγγλικά). Ανακτήθηκε στις 21 Νοεμβρίου 2020.
21. ↑  «2014 Yearly Box Office Results - Box Office Mojo». *web.archive.org*. 2 Οκτωβρίου 2014. Αρχειοθετήθηκε από το πρωτότυπο στις 2 Οκτωβρίου 2014. Ανακτήθηκε στις 21 Νοεμβρίου 2020. CS1 maint: Unfit url (link)
22. ↑  Kay2014-09-28T20:13:00+01:00, Jeremy. «Maze Runner adds $29m int'l». *Screen* (στα Αγγλικά). Ανακτήθηκε στις 21 Νοεμβρίου 2020.
23. ↑  Bowles, Anita Busch,Scott· Busch, Anita· Bowles, Scott (29 Σεπτεμβρίου 2014). «Box Office Final: 'The Equalizer' $34.1M; 'Boxtrolls' $17.2M For No. 3 Behind 'Maze Runner's $17.4M». *Deadline* (στα Αγγλικά). Ανακτήθηκε στις 21 Νοεμβρίου 2020.
24. ↑  Tartaglione, Nancy· Tartaglione, Nancy (6 Οκτωβρίου 2014). «'Gone Girl' Vies To Keep Its Distance From 'Annabelle' At Int'l B.O. — Monday Update». *Deadline* (στα Αγγλικά). Ανακτήθηκε στις 21 Νοεμβρίου 2020.
25. ↑  «Box-Office Final: David Fincher's 'Gone Girl' Narrowly Beats 'Annabelle' With $37.5M - Hollywood Reporter». *web.archive.org*. 3 Φεβρουαρίου 2016. Αρχειοθετήθηκε από το πρωτότυπο στις 3 Φεβρουαρίου 2016. Ανακτήθηκε στις 21 Νοεμβρίου 2020. CS1 maint: Unfit url (link)
26. ↑  «'Annabelle' Rakes In Nine Times Its Production Budget in First Weekend Box Office». *TheWrap* (στα Αγγλικά). 6 Οκτωβρίου 2014. Ανακτήθηκε στις 21 Νοεμβρίου 2020.
27. ↑  Tartaglione, Nancy· Tartaglione, Nancy (27 Οκτωβρίου 2014). «Int'l Box Office FINAL: 'Happy New Year' Uncorks Record Bollywood Bow; 'Annabelle' Still A Doll With $26.2M; 'Lucy' Outmuscles 'Hercules' In China; More». *Deadline* (στα Αγγλικά). Ανακτήθηκε στις 21 Νοεμβρίου 2020.
28. ↑  Tartaglione, Nancy· Tartaglione, Nancy (27 Οκτωβρίου 2014). «Int'l Box Office FINAL: 'Happy New Year' Uncorks Record Bollywood Bow; 'Annabelle' Still A Doll With $26.2M; 'Lucy' Outmuscles 'Hercules' In China; More». *Deadline* (στα Αγγλικά). Ανακτήθηκε στις 21 Νοεμβρίου 2020.
29. ↑  Facebook· Twitter· options, Show more sharing· Facebook· Twitter· LinkedIn· Email· URLCopied!, Copy Link· Print (3 Οκτωβρίου 2014). «'Annabelle': Horror prequel scares up lackluster reviews». *Los Angeles Times* (στα Αγγλικά). Ανακτήθηκε στις 21 Νοεμβρίου 2020.
30. ↑   *Annabelle*, ανακτήθηκε στις 2020-11-21
31. ↑  «Home». *Cinemascore* (στα Αγγλικά). Ανακτήθηκε στις 21 Νοεμβρίου 2020.
32. ↑  «Scheck, Frank (October 2, 2014). "Annabelle: Film Review". The Hollywood Reporter. Archived from the original on October 5, 2014. Retrieved January 16, 2015». Αρχειοθετήθηκε από το πρωτότυπο στις 5 Οκτωβρίου 2014. CS1 maint: Unfit url (link)
33. ↑  Foundas, Scott· Foundas, Scott (2 Οκτωβρίου 2014). «Film Review: 'Annabelle'». *Variety* (στα Αγγλικά). Ανακτήθηκε στις 21 Νοεμβρίου 2020.
34. ↑  Hammond, Pete· Hammond, Pete (2 Οκτωβρίου 2014). «'Annabelle' Review: Pete Hammond On Not-So-Scary 'The Conjuring' Prequel». *Deadline* (στα Αγγλικά). Ανακτήθηκε στις 21 Νοεμβρίου 2020.
35. ↑  McNary, Dave· McNary, Dave (17 Οκτωβρίου 2015). «'Anabelle' Sequel In the Works». *Variety* (στα Αγγλικά). Ανακτήθηκε στις 21 Νοεμβρίου 2020.
36. ↑  «Ben Affleck's Live By Night Release Date & More». */Film* (στα Αγγλικά). 22 Μαρτίου 2016. Ανακτήθηκε στις 21 Νοεμβρίου 2020.
37. ↑  «Annabelle 2 Cast Adds Miranda Otto and Stephanie Sigman». *ComingSoon.net* (στα Αγγλικά). 22 Ιουνίου 2016. Ανακτήθηκε στις 21 Νοεμβρίου 2020.
38. ↑  «'Annabelle 3' Title Revealed, First Teaser Released». *comicbook.com*. Ανακτήθηκε στις 21 Νοεμβρίου 2020.
39. ↑  Pedersen, Erik· Pedersen, Erik (9 Μαΐου 2019). «'Annabelle Comes Home' Shifts Release Date To Midweek – Update». *Deadline* (στα Αγγλικά). Ανακτήθηκε στις 21 Νοεμβρίου 2020.